**ПРЕДЛОГ**

На основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства унутрашњих послова,

Одбор за правни систем и државне органе доноси

**З А К Љ У Ч А К**

1. Одређује се спровођење јавне расправе о Нацрту закона о изменама и допунама Закона о личној карти.

2. Утврђује се Програм јавне расправе о Нацрту закона о изменама и допунама Закона о личној карти, који је саставни део овог закључка.

3. Јавна расправа о Нацрту закона о изменама и допунама Закона о личној карти спровешће се у периоду од 7. новембра до 27. новембра 2019. године.

4. Овај закључак, ради реализације, доставити Министарству унутрашњих послова.

1. Број:

У Београду,

**ОДБОР ЗА ПРАВНИ СИСТЕМ И ДРЖАВНЕ ОРГАНЕ**

**ПРЕДСЕДНИК**

**О Б Р А З Л О Ж Е Њ Е**

**I ПРАВНИ ОСНОВ**

Правни основ за доношење овог закључка садржан је у члану 41. став 3. Пословника Владе према коме надлежни одбор доноси одлуку о спровођењу јавне расправе, програм јавне расправе и рок у коме се она спроводи.

**II РАЗЛОЗИ ЗА ДОНОШЕЊЕ ЗАКЉУЧКА**

Одредбом члана 41. став 3. Пословника Владе прописано је да одлуку о спровођењу јавне расправе, програм јавне расправе и рок у коме се она спроводи одређује надлежни одбор, на предлог предлагача.

Министарство унутрашњих послова припремило је Нацрт закона о изменама и допунама Закона о личној карти, пре свега, због уочених недостатака у важећем закону, као и због обавезе која произилази из пројекта Владе Републике Србије „Стоп бирократији“, односно Закључка Владе којим је усвојен План приоритетних активности за смањење административних терета у Републици Србији.

У циљу припреме што квалитетнијих законских решења предлажемо консултације јавности за Нацрт закона о изменама и допунама Закона о личној карти.

Предлаже се да се јавна расправа спроведе у периоду од 7. новембра до 27. новембра 2019. године, тако што ће текст Нацрта закона бити истакнут на сајту [www.mup.gov.rs](http://www.mup.gov.rs) и на порталу е-Управа, док ће се достављање одговарајућих предлога, сугестија, иницијатива и коментара вршити електронски и редовном поштом.

Сходно наведеном предлажемо доношење закључка којим се одређује спровођење јавне расправе о Нацрту закона о изменама и допунама Закона о личној карти и утврђује Програм јавне расправе.

**III ПРОЦЕНА ФИНАНСИЈСКИХ СРЕДСТАВА**

За реализацију овог закључка нису потребна финансијска средства из буџета Републике Србије.

На основу члана 41. ст. 1. и 5. Пословника Владе („Службени гласник РСˮ, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис),

Одбор за правни систем и државне органе одређује

ПРОГРАМ ЈАВНЕ РАСПРАВЕ О ТЕКСТУ НАЦРТА ЗАКОНА О ИЗМЕНАМА

И ДОПУНАМА 3АКОНА О ЛИЧНОЈ КАРТИ

1. У поступку припреме Нацрта закона о изменама и допунама Закона о личној карти Министарство унутрашњих послова спроводи јавну расправу.
2. Нацрт закона о изменама и допунама Закона о личној карти са Образложењем саставни су део овог програма.
3. Јавна расправа о Нацрту закона о изменама и допунама Закона о личној карти спроводи се у периоду од 7. новембра до 27. новембра 2019. године.
4. Учесници у јавној расправи су представници релевантних државних органа, невладин сектор, еминентни стручњаци у овој области, као и друге заинтересоване стране.
5. Програм јавне расправе о Нацрту закона о изменама и допунама Закона о личној карти објављује се на интернет страници Министарства унутрашњих послова [www.mup.gov.rs](http://www.mup.gov.rs/) и порталу е-Управе.
6. Примедбе, предлози и сугестије достављају се Министарству унутрашњих послова путем електронске поште на адресу:  [upravazaupravneposlove@mup.gov.rs](mailto:%20upravazaupravneposlove@mup.gov.rs) или редовном поштом на адресу Министарство унутрашњих послова, 11000 Београд, Булевар Михајла Пупина број 2.
7. По окончању јавне расправе, Министарство унутрашњих послова ће анализирати све примедбе, предлоге и сугестије учесника у јавној расправи и на основу тога сачинити извештај о спроведеној јавној расправи у року од 15 дана од окончања јавне расправе и исти објавити на интернет страници Министарства унутрашњих послова и порталу е-Управе.

05 Број:

у Београду, 2019. године

ОДБОР ЗА ПРАВНИ СИСТЕМ И ДРЖАВНЕ ОРГАНЕ

ПРЕДСЕДНИК ОДБОРА